હદીયાના કેસની આ વિગત જોયા પછી ઘણા પ્રશ્નો ઊભા થાય છે કે શું કોર્ટે પુખ્તવયના લગ્નમાં આવો ચંચુપાત કરવો યોગ્ય છે આ અખિલાના વ્યક્તિગત સ્વાતંત્ર્ય નો મામલો હતો અને કોર્ટ ને કોઈ જ અધિકાર નથી કે તે બે પુખ્ત વયના સંમતિથી થયેલ લગ્નને રદ કરી દે ઇન્ડિયન એક્સપ્રેસે તેના તંત્રીલેખમાં બહુ સાચી વાત લખી છે કે આશ્ચર્યજનક રીતે કાયદાકીય ગુંચને ઉકેલવામાં સુપ્રીમ કોર્ટે એક વર્ષનો સમય કાઢી નાખ્યો જેમાં હાદિયાને જબરજસ્તીથી તેના પતિથી છૂટી કરી માબાપ સાથે રહેવા મજબૂર થવું પડ્‌યું હવે અદાલત આ ગુમાવેલા સમયને પાછો તો લાવી નથી શકતી પરંતુ કોર્ટે એ સ્થાપિત કરી દીધું કે નાગરિકોના મૂળભૂત હકો ખૂબ અગત્યના છે અને તે સામાજિક દબાણોના આધારે કચડી નાખી ન શકાય કુટુંબો જાતિઓ અને સમુદાયોના દબાણની સામે આ ચોવીસ વર્ષની દીકરી તો ખૂબ મક્કમ રીતે ઊભી રહી તેની નોંધ લેવી રહી પરંતુ આ ચુકાદાથી આશા બંધાઈ છે કે નબળા લોકોને પણ કોઈ રંજાડ નહિ થાય.